Diari Oficial de la Generalitat Valenciana


Sumari del DOGV 2507, del 15-05-1995 (1995/834674)

ORDRE de 10 de maig de 1995, de la Conselleria d'Administració Pública, per la qual es determina la data de constitució del Servei d'Emergències de la Generalitat.
-------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/05/10/(1)/dof/vci/html**

### Dades del document

Número de DOGV
:   2507

Data del DOGV
:   15-05-1995

Secció del DOGV
:   DISPOSICIONS GENERALS

Número del document
:   1995/834674


Data del document
:   10-05-1995

Organisme emissor
:   Conselleria d'Administració Pública

Tipus de document
:   Ordre

Anàlisi jurídica

ORDRE de 10 de maig de 1995, de la Conselleria d'Administració Pública, per la qual es determina la data de constitució del Servei d'Emergències de la Generalitat.   
I  
La Llei de la Generalitat Valenciana 2/1995, de 6 de febrer, d'Organització del Servei d'Emergències de la Generalitat Valenciana, determina en l'article 9.3 que mitjançant ordre del conseller d'Administració Pública es determinarà la data de constitució efectiva del Servei d'Emergències de la Generalitat Valenciana.  
Per a la constitució efectiva del Servei d'Emergències de la Generalitat calia realitzar tota una sèrie d'actuacions adreçades a garantir l'operativitat del servei, com ara modificar el Reglament Orgànic i Funcional de la Conselleria d'Administració Pública i l'adscripció provisional dels consorcis provincials de Castelló i València i dels consorcis comarcals d'Alacant, d'acord amb el que estableix la disposició transitòria primera, punt 13 de la Llei de la Generalitat Valenciana 2/1995, de 6 de febrer.  
II  
Així, el Govern Valencià, mitjançant Decret 61/1995, de 18 d'abril, va acceptar la sol·licitud d'adscripció provisional del Consorci de Castelló i dels consorcis comarcals de la Marina Alta, la Marina Baixa, el Vinalopó i el Baix Segura i, mitjançant Decret 72/1995, de 2 de maig, va acceptar la sol·licitud d'adscripció provisional del Consorci Provincial de València i dels consorcis comarcals del Baix Vinalopó i dels municipis de la Muntanya d'Alacant, amb la qual cosa es completa l'adscripció provisional de tots els serveis provincials i comarcals de prevenció, extinció d'incendis i salvaments existents a la Comunitat Valenciana, perquè durant el període transitori de la negociació de l'adscripció definitiva, per la transferència de mitjans personals, materials i econòmics, els esmentats consorcis estan adscrits funcionalment a la Generalitat Valenciana i tots els seus serveis operatius a disposició del Servei d'Emergències i del comandament unificat.  
De la mateixa manera, el Govern Valencià, en la sessió celebrada el passat 2 de maig de 1995, va aprovar la modificació del Reglament Orgànic i Funcional de la Conselleria d'Administració Pública, en el qual es preveu la nova estructura de la Direcció General d'Emergències i Interior, encarregada de l'organització del Servei d'Emergències de la Generalitat Valenciana.  
III  
Assentats els pressupostos bàsics i realitzades totes les actuacions necessàries per a la posada en marxa del Servei d'Emergències de la Generalitat Valenciana, que permeten garantir la seua operativitat i el comandament unificat, de conformitat amb allò disposat en l'article 9.3 de la Llei de la Generalitat Valenciana 2/1995, de 6 de febrer de 1995,  
ORDENE:  
Article únic  
El Servei d'Emergències de la Generalitat Valenciana creat mitjançant la Llei de la Generalitat Valenciana 2/1995, de 6 de febrer, queda constituït amb data 10 de maig de 1995, i a partir d'aquest moment comença la prestació dels seus serveis.  
València, 10 de maig de 1995  
El conseller d'Administració Pública,  
LUIS BERENGUER FUSTER


Còpia Permalink ELI